પ્રવીણ તોગડિયા પહેલેથી હિન્દુ સરકારના નારા આપી રહ્યા હતા. જેના પરથી જ અંદાજો લગાવામાં આવી રહ્યો હતો કે તેઓ રાજનીતિમાં ઉતરશે, પરંતુ મંગળવારે અયોધ્યા ખાતે તેમણે સત્તાવાર જાહેરાત કરી સંભાવનાઓને ખરી સાબિત કરી હતી. અયોધ્યામાં હજારો કાર્યકર્તાઓ સામે તેમણે પાર્ટીના નામની જાહેરાત કરી હતી. તોગડિયા મુજબ તેમની પાર્ટી 2019માં દેશની બધી જ સંભવિત સીટો પરથી ચૂંટણી લડશે અને સરકાર બનતાની સાથે જે લઘુમતી જનસંખ્યા નિયત્રંણ પર કાયદો બનાવશે. પોતાની જાહેરાતમાં તોગડિયાએ હિન્દુ સંગઠનો સાથે જોડાવાની વાત પણ કરી હતી.